Når René Gross Kærskov lander i faldskærm på Nordpolen, har han en fotograf fra National Geographic med sig. Samme dag opfordrer Verdensnaturfonden folk verden over til at slukke lyset i en time. Alle disse begivenheder er dele af en større happening, der skal sætte fokus på den globale opvarmning, og hvordan den påvirker isbjørnene. Desuden bliver der samlet penge ind til at hjælpe isbjørnene gennem World Wildlife Fund. Lysslukningen er en del af kampagnen burningpanda.dk, der skal få den enkelte borger til at udlede mindre CO2. René Gross Kærskov oplyser, at isbjørnene ikke vil blive forstyrret af hans faldskærmsudspring.
René Gross Kærskov er født i Nordjylland, uddannet i Florida og bosat i Schweiz. 29 marts vil han springe ud i faldskærm på Nordpolen.